CELEX: 32007D0066
Language: et
Date: 2006-12-18 00:00:00
Title: Komisjoni otsus, 18. detsember 2006 , ajutise katse korraldamise kohta teatavate söödakultuuride seemnepartiide maksimummassi suurendamiseks vastavalt nõukogu direktiivile 66/401/EMÜ (teatavaks tehtud numbri K(2006) 6572 all) (EMPs kohaldatav tekst)

6.2.2007   
            
            
               ET
            
            
               Euroopa Liidu Teataja
            
            
               L 32/161
            
         
      KOMISJONI OTSUS,
   
   18. detsember 2006,
   ajutise katse korraldamise kohta teatavate söödakultuuride seemnepartiide maksimummassi suurendamiseks vastavalt nõukogu direktiivile 66/401/EMÜ
   (teatavaks tehtud numbri K(2006) 6572 all)
   (EMPs kohaldatav tekst)
   (2007/66/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artiklit 13a,
   ning arvestades järgmist:
   
               (1)
            
            
               Direktiiviga 66/401/EMÜ sätestatakse partii maksimummass selleks, et seemnekontrolli läbiviimisel vältida seemnete erinevusi partiides.
            
         
               (2)
            
            
               Seemnete tootmise ja turustamise tavades toimunud muutused, eelkõige seemnetoodangu suuruses ning seemnete transportimise viisides, kaasa arvatud segalastivedu, tingivad vajaduse suurendada heintaimede seemnepartiide ettenähtud maksimummassi.
            
         
               (3)
            
            
               Tulenevalt komisjoni otsusest 2002/454/EÜ (2) viidi direktiivi 66/401/EMÜ kohaselt läbi ajutine katse teatavate söödakultuuride seemnepartiide maksimummassi suurendamiseks, mis pidi lõppema 1. juunil 2003. aastal. Ükski seemnetootja selles ei osalenud, sest kõnealuses otsuses nõuti heterogeensuskontrolli läbiviimist kõigi katsealuste seemnepartiide puhul, millega kaasnevad suured lisakulud.
            
         
               (4)
            
            
               Kehtivate rahvusvaheliste tavade kohaselt, mille aluseks on Rahvusvahelise Seemnekontrolli Assotsiatsiooni (ISTA) ja rahvusvahelise seemneföderatsiooni ISF (International Seed Federation) tehniline protokoll, mille Rahvusvahelise Seemnekontrolli täitevkomitee kinnitas 10. veebruaril 2006 ning Majanduskoostöö ja Arengu Organisatsiooni (OECD) 24. mail 2006, on lubatud menetlused, millest tulenevalt võib suurendada heintaimede seemnepartiide maksimummassi.
            
         
               (5)
            
            
               Et kehtestada praktikas tingimusi, mille puhul tootmisettevõtted on võimelised tootma piisavalt suuri homogeenseid seemnepartiisid, tuleb korraldada heintaimede seemnepartiide maksimummassi suurendamise ajutine katse.
            
         
               (6)
            
            
               Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Erandina direktiivi 66/401/EMÜ artikli 7 lõikest 2 ning selle direktiivi III lisast on ajutises katses osalevate riikide ning kõnealuse direktiivi III lisa esimeses veerus pealkirja “GRAMINEAE” (KÕRRELISED) all loetletud liikide seemnepartii osas maksimummass 25 tonni.
   2.   Direktiivis 66/401/EMÜ sätestatud tingimustele lisaks rakendatakse ajutises katses osalevate liikmesriikide suhtes käesoleva otsuse lisas sätestatud tingimusi.
   3.   Katses osalevad liikmesriigid teavitavad sellest komisjoni. Liikmesriigid võivad katses osalemise lõpetada millal soovivad, teavitades komisjoni oma otsusest.
   Artikkel 2
   Liikmesriigid peavad igal aastal 31. märtsiks edastama komisjonile ning teistele liikmesriikidele katsetulemuste aruande.
   Artikkel 3
   Ajutine katse algab 1. jaanuaril 2007 ning lõpeb 30. juunil 2012.
   Artikkel 4
   Käesolev otsus on adresseeritud liikmesriikidele.
   
      Brüssel, 18. detsember 2006
      
         
            Komisjoni nimel
         
         
            Komisjoni liige
         
         Markos KYPRIANOU
         
      
   
   
      (1)  EÜT L 125, 11.7.1966, lk 2298/66. Direktiivi on viimati muudetud direktiiviga 2004/117/EÜ (ELT L 14, 18.1.2005, lk 18).
   
      (2)  ELT L 155, 14.6.2002, lk 57.
   
      LISA
      Artiklis 1 viidatud tingimused:
      
                  a)
               
               
                  kõrreliste seemnepartiide maksimumsuurusest kõrvale kaldumisel tuleb lähtuda ISTA/ISF katse käigus saadud taimeseemnete partii suurusest, (1) mille on vastu võtnud OECD nõukogu 24. mail 2006;
               
            
                  b)
               
               
                  seemnetootjad peavad olema asjaomase liikmesriigi pädeva sertifitseerimisasutuse poolt ametlikult litsentsitud;
               
            
                  c)
               
               
                  direktiivis 66/401/EMÜ ettenähtud ametlikul etiketil peab pärast sõnu “EÜ eeskirjad ja standardid” olema käesoleva otsuse number;
               
            
                  d)
               
               
                  ajutises katses osalevate liikmesriikide materjal ühenduse võrdluskatsete jaoks peab pärinema katsetingimuste kohaselt ametlikult sertifitseeritud seemnepartiidest ning
               
            
                  e)
               
               
                  katse toimub pädeva sertifitseerimisasutuse järelevalve all, kes teostab vajadusel heterogeensus kontrolli kuni 5 % ulatuses.
               
            
         (1)  http://www.seedtest.org/en/content –-1–1039.html)